armvectores/hy_wikipedia_2023 huggingface dataset:
Կիսաանապատային բուսականություն

Կիսաանապատային բուսականություն, Արարատյան գոգավորության, նաև Զանգեզուրի, Մեղրիի ու Վայքի լեռնաշղթաների վրա (600-1500 մ բարձրություններում) գտնվող գրեթե բոլոր չոր, անջրդի հողատարածքները՝ ղռերը, ծածկված են կիսաանապատային բուսականությամբ։ Քարքարոտ կիսաանապատների ամենախոշոր զանգվածները Արագածոտնի, Արմավիրի և Արարատի մարզերում և այլն։ Ի տարբերություն անապատների՝ այստեղ բուսական համակեցությունում զգալի տոկոս են կազմում էֆեմեր ճիմ առաջացնող դաշտավլուկազգիները (անապատասեր, ցորնուկ, այծակն, դաշտավլուկ և այլն)։


== Հայաստանի կիսաանապատային բույսեր ==
Հայաստանի կիսաանապատային բուսականության տիրապետող բույսերն են հոտավետ օշինդրը, Կապար Փշոտ Գազ տարօրինակ Կնճիթաթերթիկ գոգավոր Սիզախոտ Նշենի Ֆենցլի կոխիան, նոնեան, լերդախոտը, բորբոսատեսուկը, դաշտավլուկը, կապարը, հազարատերևուկը, որոնք երբեմն առաջացնում են ինքնուրույն բուսականություն, համակեցություններ։


== Օշինդրային կիսաանապատներ ==
Օշինդրային կիսաանապատների որոշ հատվածներ (Կոտայքի մարզի Հացավան, Գեղադիր և Ողջաբերդ գյուղերի շրջակայքում) իրենց բուսական, ծածկում պարունակում են արտակարգ հետաքրքիր բուսատեսակների (ուրարտական, արարատյան և բեոտական վայրի ցորեններ, Վավիլովի աշորա, վայրի գարի, անքիստ բթաթեփուկ, այծակն) և բազմաթիվ այլ հազվագյուտ խոտաբույսերի (տուրնեֆորտիա, նրբագեղմ հիրիկ, Եղեսպակ և այլն) բնական պոպուլացիաներ։ Հազվագյուտ տեսակները պահպանելու համար 1981 թվականին կազմակերպվել է էրեբունու արգելոցը (տարածքը՝ 89 հեկտար)։ Օշինդրային կիսաանապատները, տարեցտարի կորցնելով իրենց լանդշաֆտային պատկերը, վերածվում են գյուղատնտեսական դաշտերի ու այգիների։
Երևանը շրջապատող կանաչ գոտին, Սարի թաղի, Ծիծեռնակաբերդի, Արզնիի, Ողջաբերդի, Ջրվեժի անտառամշակույթները, Երևանի բուսաբանական և կենդանական, այգիներն ստեղծվել են կիսաանապատային տարածքների իրացման հաշվին։ Սակայն Արագածոտնի և Կոտայքի մարզերում կիսաանապատների մեծ զանգվածներ ցայսօր օգտագործվում են որպես ձմեռային արոտներ, ուտելի (սիբեխ, թրթնջուկ, կապար, խատուտիկ, դանդուռ), դեղատու (անթառամ, առյուծագի, լոշտակ, հազարատերևուկ, սրոհունդ, սպանդ) և բազմաթիվ այլ օգտակար (ներկատու, եթերայուղատու, համեմունքային) բույսերի հավաքման համար։


== Տես նաև ==
Արգելոց
Հայաստանի բուսական աշխարհ


== Պատկերասրահ ==
Այդ ամենը նա է (ֆիլմ)

Այդ ամենը նա է (անգլ.՝ She's All That), ռոմանտիկ կատակերգություն։ Նկարահանել է ռեժիսոր Ռոբերտ Իսկովը 1998 թվականին։ Գլխավոր դերերում են Ֆրեդի Պրինց Կրտսերը և Ռեյչել Լի Կուկը։


== Դերերում ==


== Մեջբերումներ ==
- Դու միշտ այդքան խելացի՞ ես։
- Ոչ, լինում են պահեր։


== Ծանոթագրություններ ==


== Արտաքին հղումներ ==
«Это всё она»(անգլ.) ֆիլմը Internet Movie Database կայքում
«Это всё она»(անգլ.) ֆիլմը Rotten Tomatoes կայքում
«Это всё она»(անգլ.) ֆիլմը Box Office Mojo  կայքում
Բուդյոննովսկ

Բուդյոննովսկ (ռուս.՝ Будённовск), քաղաք Ռուսաստանի Դաշնության Ստավրոպոլի երկրամասում, Բուդյոննովսկի շրջանի վարչակենտրոն։
Հիմնադրել են Բաքվի, Դերբենդի, Մուսկարի գավառներից և Ղարաբաղից գաղթած հայերը, Հին Մաջառ բնակավայրի տեղում։ Կայսերական հրովարտակով քաղաքին հատկացվել է 12 հազար դեսյատին հող, բնակիչները 10 տարով ազատվել են պետական հարկերից, զինվորական ծառայությունից։ Բնակչությունը զբաղվել է հիմնականում երկրագործությամբ և գինեգործությամբ։ 1830 թվականին ունեցել է 60 տուն հայ բնակիչ և փայտաշեն եկեղեցի։ Քաղաքի բնակչությունն ստվարացել է 19-րդ դարի կեսին, երբ այնտեղ են տեղափոխվել մեծ թվով հայեր՝ Ղգլարի և Մոզդոկի գավառներից։ Ռուսական կառավարությունը քաղաքին շնորհել է նոր արտոնություններ, այդ թվում՝ հայկական դատարան ստեղծելու իրավունք։ 1861 թվականին ունեցել է 3 հազար բնակիչ (480 տուն), գործել են երկու եկեղեցի։ 19-րդ դարի վերջին քաղաքի հայ համայնքը (կազմել է բնակչության մոտ 99 %-ը) առևտրական, հոգևոր և մշակութային սերտ կապեր է պահպանել Ռուսաստանի մյուս հայկական գաղթավայրերի և Հայաստանի հետ։ 
Քաղաքում բացվել են արական (1872) և իգական (1892) դպրոցներ, որոնցում սովորել են մոտ 100 աշակերտ։ Արական դպրոցին կից հիմնվել է գրադարան-ընթերցարան։ Հայ համայնքը գոյատևել է մինչե 1920-ական թվականների վերջը։


== Ծանոթագրություններ ==
Երկարատերև ակացիա

Երկարատերև ակացիա (լատ.՝ Acacia longifolia), ծաղկավոր բույսերի տիպ, երկշաքիլավորների դաս, Թիթեռնածաղկավորների ընտանիք, ակացիաների ցեղ։


== Բնութագիր ==
Ծառ, որն աճում է շատ արագ և 5-6 տարում հասնում է մինչև 7-10 մետր բարձրության։


== Տարածվածություն ==
Երկարատերև ակացիան հանդիպում է Ավստրալիայի հարավ-արևելքում, Քվինսլենդ նահանգի հարավարևելյան մասում, Նոր Հարավային Ուելսի նահանգի արևելյան մասում, Վիկտորիա նահանգի արևեյան և հարավային մասում, Հարավային Ավստրալիայի հարավարևելյան մասում։


== Ֆիտոքիմիա ==
N-(2-իմիտազոլ-4-էթիլ)-սինթետիկ թթու, դարչնի թթու
N-(2-իմիտազոլ-4-էթիլ)-կրկնակի թթու-2, 4-դինամիկ


== Օգտագործում ==
Երկարատերև ակացիան լայնորեն մշակվում է աշխարհի մերձարևադարձային երկրներում։ Բույսը օգտագործվում է հողերի քայքայման (էրոզիայի) կանխարգելման համար, ինչպես նաև սննդամթերքում (ծաղիկները և սերմերի պատիճները)։ Բույսի ծաղիկներից ստացվում է դեղին, իսկ պատիճներից՝ կանաչ ներկ։ Երկարատերև ակացիան օգտագործվում է փայտանյութի ստացման համար։


== Պատկերասրահ ==

		
		
		
		


== Ծանոթագրություն ==
(9027) 1988 VP5

(9027) 1988 VP5, աստերոիդ աստերոիդների հիմնական գոտում։ Հայտնաբերվել է 1988 թվականի նոյեմբերի 4-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,300363 ա. մ., առավելագույնը մոտենում է 1,8348 ա. մ. հեռավորության վրա և հեռանում 2,7659 ա. մ.։ Արեգակի շուրջ մեկ ամբողջական պտույտ է կատարում 1274,36 երկրային օրվա ընթացքում, իր ուղեծրով շարժվելով միջինում 0,282494 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,14° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9027) 1988 VP5 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արծիվ (հուշարձան, Սիսիան)

Անվան այլ կիրառումների համար տե՛ս՝ Արծիվ (այլ կիրառումներ)Արծիվ հուշարձան, գտնվում է Սյունիքի մարզում՝ Շաքի-Սիսիան ճանապարհի աջ կողմում։ Հուշարձանը տեղադրվել է 1975 թվականին։ Ընդգրկված է Սիսիանի պատմության և մշակույթի անշարժ հուշարձանների ցանկում։


== Հեղինակ ==
Քանդակագործ՝ Արտաշես Հովսեփյան


== Տես նաև ==
Սիսիանի պատմության և մշակույթի անշարժ հուշարձանների ցանկ (Սյունիքի մարզ)


== Ծանոթագրություններ ==
Շառլ դե Բոնշան

Շառլ Մելխիոր Արտյու դե Բոնշան (ֆր.՝ Charles Melchior Artus de Bonchamps), Վանդեայի խռովության առաջնորդներից մեկը։


== Կենսագրություն ==
Ֆրանսիական Հեղափոխության սկզբում Բոնշանը գտնվում էր Մենայում գտնվող իր ամրոցում, որտեղ նա նշանակվել էր, որպես Անժուական հակահեղափոխական զորքերի առաջնորդ։ Հեղափոխության ավարտից հետո, երբ որ հակահեղափոխականները խռովություն սկսեցին, նա միացավ երկու այլ ռոյալիստական առաջնորդներին՝ Անրի Լա Ռոժակլեոնի և Ժակ Կատելինոյի։ Նրանց միավորված զորքերը գրավեցին Բրեսյուիրը և Տուարը։
Նանտի վրա անհաջող հարձակումից հետո նրա ձեռքը վիրավորվեց։ Չնայած դրան, երբ որ Սևրի մոտ ճակատամարտում Բոշանը զգաց, որ նրանք սկսում են կրվել, նա վիրավորված ձեռքով նետվեց ճակատամարտի թեժ կետը և փոխեց ճակատամարտի ընթացքը։ Նա փորձում էր խռովության մյուս առաջնորդներին ստիպել ընկրկել, սակայն նրան մեղադրեցին վախկոտության մեջ։
Բոնշանը զոհվեց Շոլեյի ճակատամարտում՝ կրծքին մահաբեր վնասվածք ստանալուց հետո։ Նահանջող զորքը նրան վերցրեց իր հետ և խոստում տվեցին վրեժ լուծել՝ սպանելով 5 հազար հանրապետական, սակայն արդեն կիսամահ Բոնշանը խնդրեց դա չանել։


== Ծանոթագրություններ ==
Գոլոլոբովո (այլ կիրառումներ)

Գոլոլոբովո, կարող է վերաբերել՝

Գոլոլոբովո - գյուղ Ռուսաստանի Մոսկվայի մարզի Կոլոմենսկի շրջանի կազմում։
Գոլոլոբովո - գյուղ Ռուսաստանի Սմոլենսկի մարզի Կարդիմովսկի շրջանի կազմում։
Շեկլիկ

Շեկլիկ (լատ.՝ Lactarius deliciosus), կաթնասունկ նրբահամ, բազիդիավոր սնկերի կարգի կաթնասնկերի ցեղի ներկայացուցիչ։
ՀՀ-ում տարածված է ասեղնատերև ծառատեսակներով հարուստ մարզերում, հողի վրա՝ ամռանը և աշնանը։


== Կենսաբանական նկարագիր ==

Միկոռիզագոյացնող է, համակեցության մեջ է մտնում սոճու և եղևնու հետ։ Գլխարկը (տրամագիծը՝ 3-15 սմ) մսալի է, սկզբում՝ տափակ, ապա՝ ձագարաձև՝ ներծալված եզրերով, հարթ, թեթևակի լորձնային կամ չոր մակերեսով՝ շեկ, նարնջագույն, կանաչավուն, մուգ գունավորված շրջաններով։
Պտղամիսը սպիտակադեղին է, կտրելուց արագ կարմրում է, ապա՝ կանաչում։
Պարունակում է վառ նարնջագույն կաթնահյութ, որը մի քանի ժամ անց դառնում է մոխրականաչ։ Ունի հաճելի համ և մրգային հոտ։ Թիթեղները խիտ են, նեղ, փխրուն, իջնում են ոտիկի վրա, նարնջադեղին են կամ նարնջագույն, սեղմելուց կանաչում են։ Սպորափոշին սպիտակ է՝ թույլ դեղնավարդագույն երանգով։


== Կիրառում ==

Լավորակ ուտելի սունկ է։ Օգտագործվում է թարմ, աղ և թթու դրած։


== Որոշ տեսակնհեր ==
Lactarius deliciosus
Lactarius deterrimus
Lactarius sanguifluus
Lactarius semisanguifluus
Lactarius japonicus
Lactarius salmonicolor։


== Գրականություն ==
Булах Е. М., Вассер С. П., Назарова М. М., Нездойминого Э. П. Грибы СССР. — Л.: «Наука», 1980. — С. 233—234.
Marcel Bon։ Pareys Buch der Pilze. Verlag Paul Parey, Hamburg/ Berlin. 1988. ISBN 3490198182
Լյու Շաո Ցի

Լյու Շաո-Ցի (չինարեն՝ 刘少奇, նոյեմբերի 24, 1898(1898-11-24), Ningxiang City, Changsha Fu - նոյեմբերի 12, 1969(1969-11-12)[…], Կայֆին, Հենան, Չինաստան), չին քաղաքական գործիչ, Չինաստանի կոմունիստական կուսակցության (ՉԿԿ) անդամ (1921)։ 
1949-1954 թվականին եղել է ՉԺՀ Կենտրոնական ժողովրդական կառավարական խորհրդի նախագահի տեղակալ, 1949-1953-ին՝ ԱՀՖ փոխնախագահ, 1954-1959 թվականին՝ ժողովրդական ներկայացուցիչների համաչինական ժողովի մշտական կոմիտեի նախագահ։ 1959 թվականիին ընտրվել է ՉԺՀ նախագահ։ «Կուլտուրական հեղափոխության» շրջանում (1966) Լյու Շաո-Ցին մեղադրվել է ռևիզիոնիզմի մեջ։ 1968 թվականին ՉԿԿ ԿԿ-ի ում պլենումի Լյու Շաո-Ցին հեռացրեց ՉԿԿ շարքերից, ազատեց զբաղեցրած բոլոր պաշտոններից, որպես Մաո Ցզե Դունի քաղաքական գծի գլխավոր հակառակորդի։


== Ծանոթագրություններ ==
Միխայլո-աննովսկի գյուղական խորհուրդ (Կոնոտոպսկի շրջան)

Միխայլո-աննովսկի գյուղական խորհուրդ  (ուկրաիներեն՝ Михайло-Ганнівська сільська рада), Ուկրաինայի Սումիի մարզի Կոնոտոպսկի շրջանում։
2001 թվականի տվյալներով Միխայլո-աննովսկի գյուղական խորհրդում բնակվում էր 405 մարդ։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Անկտովիլ

Անկտովիլ (ֆր.՝ Anctoville), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2014 թվականի դրությամբ կազմում է 1073 մարդ, բնակչության խտությունը` 61.38 մարդ/կմ²։ Բնակավայրը զբաղեցնում է 17.48 կմ² տարածք։
2013 թվականի հունվարից հանդիսանում է Օրսել համայնքի մաս։


== Աշխարհագրություն ==
Գտնվում է Փարիզ քաղաքից 230 կմ արևմուտք, Կան քաղաքից` 26 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 695 աշխատունակ (15-64 տարեկան) բնակիչ, որոնցից ակտիվ էին 530-ը, իսկ ոչ ակտիվները` 165։ Ակտիվության ցուցանիշը կազմում է 76,3 %։ 530 աշխատունակ մարդկանցից աշխատել է 494 անձ (272 տղամարդ և 222 կին)։ Գործազուրկ են եղել 36 անձ (16 տղամարդ և 20 կին)։ 165 անաշխատունակներից 62-ը եղել են աշակերտներ կամ ուսանողներ, 61-ը` թոշակառուներ, իսկ 42-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բնական պատմության թանգարան (Ուլան Բատոր)

Բնական պատմության թանգարան (մոնղ.՝ Монголын байгалийн түүхийн музей, նաև՝ Բնագիտության թանգարան կամ Բնության թանգարան), Մոնղոլիայի պետական թանգարաններից մեկը։ Գտնվում է Մոնղոլիայի մայրաքաղաք Ուլան Բատորում։


== Թանգարանի հավաքածու ==
Թանգարանի հավաքածուները սկսել են ստեղծվել 1924 թվականից։ Թանգարանը տեղակայված է 40 դահլիճ ունեցող ժամանակակից շենքում, որը կառուցվել է ստալինյան ամպիր ոճով 1954 թվականին։ Թանգարանի մուտքը զարդարված է 1860 թվականին թողարկված երկու քարե առյուծներով, որոնք ժամանակին հսկում էին Բոգդո-գեգենի պալատի մուտքը։
Չնայած ցուցանմուշների որոշ քայքայվածությանը, տարեկան թանգարան է այցելում առնվազն 50 հազար մարդ։ Թանգարանում կա ավելի քան 12 հազար ցուցանմուշ, այդ թվում՝ դինոզավրերի մնացորդներ և նրանց քարացած ձվեր, այնպիսի հազվագյուտ կաթնասունների խրտվիլակներ, ինչպիսին են ձյունահովազը կամ մազալայ անապատային արջը, անհետացած մամոնտների կմախքներ։ Թանգարանի ամենահայտնի ցուցանմուշն է տիրանոզավրի 3-մետրանոց ամբողջական կմախքը, որն այցելուներին թույլ չեն տալիս լուսանկարել, ինչպես նաև դիպլոդոկի կմախքը։ Մոտ 65 միլիոն տարի առաջ ապրած երկու կենդանիներն էլ 20-րդ դարի 40-ական թվականներին խորհրդային գիտնականների կողմից հայտնաբերվել էին Գոբի անապատում (Նեմեգետինի իջվածքում)։


== Պատկերասրահ ==

		
		
		
		


== Ծանոթագրություններ ==
Տրիադա (կազմակերպություն)

Տրիադա (չինարեն ավանդ. 三合會, հեշտ. 三合会 , պինին: sānhéhuì, պալլ.: սանյխեխուեյ), գաղտնի հանցավոր կազմակերպությունների տեսակ Չինաստանում և չինական սփյուռքում։ Տրիադան մի կազմակերպություն չէ։
Բոլոր տրիադաներին բնորոշ են ընդհանուր հավատալիքներ և ծեսեր, ինչպիսիք են՝ 3 թվի առեղծվածային նշանակության հանդեպ հավատ, որտեղից և առաջացել է նրանց անվանումը։ Խաղաղ ժամանակ շատ նման կազմակերպություններ, ինչպես փոխօգնության եղբայրություն, բայց դրա հետ մեկտեղ դրանցից շատերը կապված են հանցավոր գործունեության հետ։


== Պատմություն ==
Սխեմայի համաձայն տրիադաները ի սկզբանե կազմվել են, որպես գաղտնի պարտիզանական ջոկատներ ընդդեմ Ցին դինաստիայի մանչուական կայսրի դեմ։ Համարվում է, որ տիրիադան կազմավորվել է Թայվան կղզում, ուր մայրցամաքային Չինաստանից և փախել են մանչուական Մին դինաստիայի կողմնակիցների մնացորդները։
Տրիադաները հզորացել են տայպինական ապստամբության ժամանակ՝ 1850 – 1864 թվականներին։ Բռնցքամարտիկների ապստամբությունը գաղտնի ընկերությունների փորձն էր ազատելու Չինաստանը արևմտյան եւ քրիստոնեական ազդեցություններից։ Հետագա տարիներին այլ գաղտնի ընկերություններ աջակցել են չինական պետական գործիչ Սուն Յաթ-Սենին, ով ցանկանում էր վերջ դնել հին կայսերական իշխանություններին և հիմնել հանրապետություն։
1945 թվականին կոմունիստները գալով իշխանության, շուտով իրենց առաջ խնդիր դրեցին վերացնել գաղտնի ընկերությունները, որոնց անդամակցելը մայրցամաքային Չինաստանում մինչև օրս պատժվում է մահապատժով։ Ինչ վերաբերում է մնացած երկրներին, ապա տրիադան դարձել է չինական ներգաղթի մշտական ուղեկիցը։ Տրիադայի գործունեությունը գլոբալ բնույթ է կրում, սակայն նրանք առավել ակտիվ են Ասիայում։ Այս հանցավոր խմբավորումների մասնակիցների ճնշող մեծամասնությունը էթնիկ չինացիներ են։
Ներկայումս տրիադան հայտնի է, որպես մաֆիոզական էությամբ հանցավոր կազմակերպություն, տարածված Թայվանում, ԱՄՆ-ում և չինական այլ ներգաղթի այլ կենտրոններում։ Մասնագիտացված է թմրանյութերի առևտրի և այլ հանցավոր գործունեությունների մեջ (ռեկետ, շորթում, սպանություն, գողություն և այլն)։


== Գործանեություն Ռուսաստանում ==
Չիանական մաֆիոզական խմբավորումները տարբերվում են ծայրաստիճան գաղտնիությամբ և ռուսական իրավապահ մարմիններին նրանց մասին բավական քիչ տեղեկություններ են հայտնի։ Տրիադաների հանցագործությունները հաճախ տեղի են ունենում իրենց հայրենակիցների մեջ, ինչի արդյունքում ռեկետը, սպառնալիքները և սպանությունները անգամ չեն մտնում ռուսական քրեական վիճակագրության մեջ։ Իրավիճակը բարդանում է չինական համայնքի փակվածությունից, ինչպես նաև ոստիկանական մարմիններում չինարենի գիտակների բավարար քանակի բացակայությունից։ Ըստ օպերատիվ տվյալների՝ «Տրիադայի» անդամները տարբերվում են իրենց արտաքին համեստությամբ մինչև ասկետիզմ, խիստ հիերարխիա, կույր հնազանդություն «պարագլխի» նկատմամբ, անգթությամբ և լռության ուխտով։ Տրիադան, չնչին բառառությամբ, չի թողնում գրեթե ոչ մի նյութական հետք։ «Տրիադայի» հիմնական մասնագիտացումը Ռուսաստանի Հեռավոր Արևելքում անտառների արտահանումը և մաքսանենգությունն է։


== Տես նաև ==
Հոնկոնգի Տրիադաները
Կանաչ հրոսակախումբ


== Ծանոթագրություններ ==
Ջեյմի Շերիդան

Ջեյմի Շերիդան (անգլ.՝ Jamey Sheridan, հուլիսի 12, 1951(1951-07-12), Փասադենա, Լոս Անջելես շրջան, Կալիֆոռնիա, ԱՄՆ), ամերիկյան կինոդերասան։ Հայտնի է որպես Ռենդելլ Ֆլեգ՝ Հակամարտություն մինի-սերիլաից։ Այն նկարահանվել է Սթիվեն Քինգի ստեղծագործության հիման վրա


== Ֆիլմագրություն ==
Եզա (Կոլոկշայի վտակ)

Եզա (ռուս.՝ Еза), գետ Ռուսաստանում, հոսում է Վլադիմիրի մարզում, Կոմի Հանրապետությունում։ Գետաբերանը տեղակայված է Կոլոկշա գետի աջ ափին՝56 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին գետն է։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010300712110000032181
Հիդրոլոգիական ուսումնասիրությունների կոդը - 110003218
Ավազանի կոդը - 09.01.03.007
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(13184) Ավգեաս

(13184) Ավգեաս, (լատ.՝ Augeias), աստերոիդ աստերոիդների հիմնական գոտում։ Այս երկնաքարը հայտնաբերվել է 1996 թվականի հոկտեմբերի 4-ին, բելգիացի աստղագետ Էրիկ Էլստի կողմից Լա Սիլյայի աստղադիտարանում։ Անվանվել է ի պատիվ հունական դիցաբանական կերպարներից մեկի՝ Ավգեասի։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(13184) Ավգեաս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
14 Hits

«14 Hits», A*Teens խմբի ոչ պաշտոնական ալբոմ։ Թողարկվել է 2004 թվականին Շվեդիայում։


== Ալբոմի մասին ==
Ալբոմը չի ստացել համաշխարհային հրատարակում, նրա մեջ ներառվել են առավել հայտնի շվեյցարական հիթեր։


== Կոմպոզիացիաների ցանկ ==
«Floorfiller» — 3:11
«Mamma Mia (երգ)» — 3:43
«One Night In Bangkok» — 3:31
«Halfway Around the World» — 3:38
«Upside Down» — 3:14
«Super Trouper (երգ)» — 3:50
«A Perfect Match» — 3:00
«…To The Music» — 3:20
«All My Love» — 3:15
«Gimme! Gimme! Gimme! (A Man After Midnight)» — 3:54
«Dancing Queen» — 3:48
«Back For More» — 3:11
«Have A Little Faith In Me» — 3:01
«Let Your Heart Do All The Talking» — 3:24


== Արտաքին հղումներ ==
Խմբի պաշտոնական կայք (անգլ.)
Խմբի մասին Last.fm կայքում
Դագիրման (գետ)

Դագիրման, գետ Սև ծովի ավազանում։ Ծով է թափվում Պարխարյան լեռները կտրել-անցնելով։


== Ծանոթագրություններ ==
Ճառընտիր (995)

Ճառընտիր (995), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 995 թվի տակ։ Ձեռագիրը գրվել է 1278 թվականին Սիմեոն երեց գրիչի կողմից Մողնիում։ Ստացողը եղել է Մարկոս քահանան։ Գրված է թղթի վրա, որը ունի 32,5×23,5 չափս։ Ձեռագիրը կազմված է 563 թերթից։ Գրված է երկսյուն, բոլորգրով։ Ունի լուսանցազարդ մանրանկարներ։ Պահպանակը ունի 6 էջ, գրված է մագաղաթի վրա՝ ուղղագիծ երկաթագիր։ Կազմը` կաշեպատ տախտակ դրոշմազարդ, աստառը՝ դրոշմազարդ կտավ։ Հիշատակարաններ՝ 351ա, 424ա, 561բ։


== Բովանդակություն ==
Ճառք (Եփրեմ, Յակ. Սրճեցի, Եպիփան, Ոսկեբերան, Սիմէոն, Յովհաննէս, Անաստաս)։
Թուղթ Դիոնիսիոսի ի խնդրոյ Տիմոթէոսի։
Պատմութիւն գետարգել ս. Նշանին
Յատնութիւն տեսլեանն Յովհաննու։
Վարք, Պատմութիւնք, Վկայաբանութիւնք։


== Ծանոթագրություններ ==
შ

Շինի (վրաց.՝ შინი), վրացական այբուբենի 25-րդ տառն է։ Համապատասխանում է հայերեն «Շ, շ» տառին։
Թվային արժեքը՝ 900 (ինը հարյուր)։
Յունիկոդում ներկայացված է՝

մեծատառ՝ «შ». U+10B8
փոքրատառ՝ «შ». U+10E8


== Բրայլով ներկայացում ==


== Տես նաև ==
Շ - հայոց այբուբենի 23-րդ տառը
ש - եբրայական այբուբենի 21-րդ տառը


== Ծանոթագրություններ ==


== Արտաքին հղումներ ==
Վրացերեն բառարան Archived 2007-03-12 at the Wayback Machine.
Շթայն (Միջին Ֆրանկոնիա)

Շթայն (գերմ.՝ Stein), համայնք Գերմանիայի Դաշնային Հանրապետության հարավ-արևելքում՝ Բավարիայի երկրամասի (Վերին Բավարիա) Ֆյուրտի շրջանում։
Համայնքը զբաղեցնում է 19,51 կմ² տարածք։ Փոստային ինդեքսը՝ 90547։ Համայնքի բնակչության լեզուն համարվում է գերմաներենը։
Քաղաքը ստորաբաժանվում է 10 քաղաքային շրջանների։
Քաղաքում է գտնվում մատիտների և այլ գրենական պիտույքների հայտնի արտադրող Faber-Castell-ի գլխամասային գրասենյակը։


== Բնակչություն ==
Ըստ 2010 թվականի մարդահամարի տվյալների, համայնքի բնակչությունը կազմել է 13 848 մարդ, 2012 թվականին՝ 13643 մարդ, 2015 թվականին՝ 13789 մարդ։ 


== Տեսարժան վայրեր ==
Համայնքում է գտնվում Ֆաբերշլոս ամրոցը։


== Արտաքին հղումներ ==
Պաշտոնական կայք
Ֆերսմանովո

Ֆերսմանովո (ուկրաիներեն՝ Ферсманове, Ղրիմի թաթարերեն՝ Totayköy), գյուղ Ուկրաինայի Ղրիմի Ինքնավար Հանրապետության Սիմֆերոպոլի շրջանում։ Բնակավայրը նախկինում նաև անվանվել է Տոտայկոյ։
2001 թվականի տվյալներով Ֆերսմանովո գյուղում բնակվում էր 393 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիուե (այլ կիրառումներ)

Կիուե, կարող է վերաբերել՝

Կիուե - գյուղ Էստոնիայի Հարյումաա նահանգի Կիուե շրջանում
Կիուե - շրջան Էստոնիայի Հարյումաա նահանգում
Բրուկուր

Բրուկուր (ֆր.՝ Brucourt), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 138 մարդ, բնակչության խտությունը` 20.91 մարդ/կմ²։ Բնակավայրը զբաղեցնում է 6.6 կմ² տարածք։


== Աշխարհագրություն ==
Գտնվում է Փարիզ քաղաքից 250 կմ արևմուտք, Կան քաղաքից` 45 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 99 աշխատունակ (15-64 տարեկան) բնակիչ, որոնցից ակտիվ էին 79-ը, իսկ ոչ ակտիվները` 20։ Ակտիվության ցուցանիշը կազմում է 79,8 %։ 79 աշխատունակ մարդկանցից աշխատել է 74 անձ (39 տղամարդ և 35 կին)։ Գործազուրկ են եղել 5 անձ (4 տղամարդ և 1 կին)։ 20 անաշխատունակներից 1-ը եղել են աշակերտներ կամ ուսանողներ, 9-ը` թոշակառուներ, իսկ 10-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նոճիներով ու աստղերով ճանապարհ (կտավ)

Նոճիներով ու աստղերով ճանապարհ (հոլ.՝ Weg met cipres en ster), հայտնի է նաև որպես «Գյուղական ճանապարհ Պրովանսում գիշերով», 1890 թվականին յուղաներկով նկարված նկար, որի հեղինակը հոլանդացի փոստ-իմպրեսիոնիստ Վինսենթ վան Գոգն է։ Սա վերջին նկարն է, որ նա արել է Ֆրանսիայի Սեն Ռեմի կոմունայում։ Կտավը կազմում է Կյոլլեր-Մյուլլերի թանգարանի կարևոր մասը, որը գտնվում է Նիդերլանդների Դե Հոգե Վելյուվեյի ազգային պարկում՝ Օտերլո բնակավայրի մոտակայքում։


== Ստեղծումը և ազդեցությունը ==
«Նոճիներով ու աստղերով ճանապարհ» կտավը նկարվել է 1890 թվականի մայիսին։ Իր եղբայր Թեոյին ավելի շուտ ուղարկված նամակում Վան Գոգը նշել է, որ այդ նոճիները միշտ տեղ են զբաղեցրել իր մտքում և նա դրանք միշտ նմանեցրել է եգիպտական օբելիսկի։ Նա նաև փորձել է նկարել նոճիների գիշերային տեսարանը, երբ Առլում էր 1888 թվականին։
Էրիկսոնը ենթադրում է, որ կտավը ստեղծվել է «Պիլիգրիմի ճանապարհորդությունը դեպի երկնային թագավորություն» այլաբանության ազդեցությամբ։ Կտավը պատկանում է Վան Գոգի ստեղծագործությունների այն շարքին, որում օգտագործվել են նոճիներ։ Աշխատանքն ավարտելուց հետո՝ 1890 թվականի հունիսին Վան Գոգը գրում է իր ընկեր Պոլ Գոգենին, որ Կտավի թեման նման է Գոգենի «Քրիստոսը ձիթենիների այգում» ստեղծագործությանը։


== Վերլուծություն ==
Ըստ Քեթլին Փաուերս Էրիկսոնի՝ «Նոճիներով ու աստղերով ճանապարհը» ավելի շա է արտացոլում Վան Գոգի այն մտածմունքը, որ շուտով մահանալու է, քան «Աստղալից գիշերը»։ Նա այս երահանգմանն է եկել՝ համեմատելով կտավի ձախակողմյան հատվածի աստղը լուսնի հետ, իսկ կտավի կենտրոնում տեղակայված նոճին նա նմանացրել է մահվան օբելիսկի։


== Ծանոթագրություններ ==


== Արտաքին հղումներ ==
Վան Գոգի նկարների հատուկ ցուցահանդես, Ցուցահանդեսի լիովին թվայնացված տարբերակը՝ արտադրվածՄետրոպոլիտենի թանգարանի և արվեստի գրադարանի կողմից, որը տարրեր է պարունակում այս նկարի մեջ
Կտավը Վան Գոգի պատկերասրահում
Boime Albert (2008)։ Revelation of Modernism: Responses to Cultural Crises in Fin-de-Siècle Painting։ Columbia: University of Missouri Press։ ISBN 978-0-8262-1780-6 
Erickson Kathleen Powers (1998)։ At Eternity's Gate : The Spiritual Vision of Vincent Van Gogh։ Grand Rapids: W.B. Eerdmans։ ISBN 978-0-8028-3856-8 
Maurer Naomi (1998)։ The Pursuit of Spiritual Wisdom : The Thought and Art of Vincent van Gogh and Paul Gauguin։ London: Associated University Presses in association with the Minneapolis Institute of Arts։ ISBN 978-0-8386-3749-4 
Welsh-Ovcharov Bogomila (1987)։ «Vincent van Gogh, Paul Gauguin, and Albert Aurier: The Perception of Life in Death»։  in Leith James։ Symbols in Life and Art: The Royal Society of Canada Symposium in Memory of George Whalley։ Kingston: McGill-Queen's University Press։ էջեր 52–65։ ISBN 978-0-7735-0616-9
Հենրի Հոլտ

Հենրի Հոլտ (անգլ.՝ Henry E. Holt, սեպտեմբերի 27, 1929(1929-09-27), Richwood, Նիքոլաս շրջան, Արևմտյան Վիրջինիա, ԱՄՆ - մայիսի 5, 2019(2019-05-05), Tempe, Մարիկոպա շրջան, Արիզոնա, ԱՄՆ), ամերիկացի աստղագետ, աստերոիդների և գիսաստղերի հայտնաբերող։ Աշխատել է Պալոմարյան աստղադիտարանում։
Իր աշխատանքի սկզբում Հոլտը զբաղվել է մոլորակների աշխարհագրությամբ աշխատելով ԱՄՆ Աշխարհագրական ծառայությունում Հյուսիսային Արիզոնայի համալսարանում։ 60-ական թվականներին հետազոտել է Լուսնի մակերևույթի ֆոտոմետրիկ հատկությունները, Սերվեյոր և Ապոլոն ծրագրերի շրջանակներում։
1984-ից 1988 թվականները, համատեղ այլ աստղագետների հետ (Թոմաս Նորման, Դևիդ Լևի, Ջեֆրի Բրաուն և Կարոլին Շումեյկեր), հայտնաբերել է 682 աստերոիդ, որոնց մեծամասնությունը հայտնաբերել է միանձնյա։ Նա նաև հայտնաբերել է երեք կարճ պարբերությամբ գիսաստղեր 121P/Շումեյկեր-Հոլտ, 127P/Հոլտ-Օլմստեդ և 128P/Շումեյկեր-Հոլտ։
Նրա պատվին է անվանվել (4435) Հոլտ աստերոիդը։


== Ծանոթագրություններ ==


== Արտաքին հղումներ ==
Archive of Astronomy Questions and Answers
GARY W. KRONK’S COMETOGRAPHY
The Internet Encyclopedia of Science
Պալմա

«Պալմա», ռեժիսոր Ալեքսանդր Դոմոգարով կրտսերի ռուսական գեղարվեստական ֆիլմը, որը Էկրան է բարձրացել 2021 թվականի մարտին։


== Սյուժե ==
Ֆիլմի գործողությունները տեղի են ունենում 1970-ականներին Մոսկվայի օդանավակայանում։ Սյուժեն հիմնված է իրական պատմության վրա. Իգոր Պոլսկին, մեկնելով արտասահման, ստիպված է թողնել հենց թռիչքուղու վրա Պալմա անունով իր հովվաշանը՝ բժշկական տեղեկանքի բացակայության պատճառով։ Պալման երկար սպասում է տիրոջը՝ դիմավորելով ժամանող բոլոր ինքնաթիռներին։ Նա լավագույն ընկերն է դառնում 9-ամյա Կոլյայի համար, որը վերջերս կորցրել է մորը և ստիպված է սովորել հոր հետ նոր կյանքին, որը նախկինում չի ճանաչել։


== Արտադրություն ==
Ֆիլմի նկարահանումները տեղի են ունեցել մերձմոսկովյան օդանավակայաններից մեկում և բելառուսական Բրեստում։ Տեղական օդանավակայանը, որը պահպանել է խորհրդային ինտերիերը և այնքան էլ շատ ծանրաբեռնված չէր, լավագույնս համապատասխանել է 70-ականների մթնոլորտը վերարտադրելու համար։ Զանգվածային տեսարանների համար որպես ստատիստներ նկարահանվել է Բրեստի մոտ 500 բնակիչ։
Պալմայի դերը կատարող 7-ամյա Լիլիայի համար դա եղել է առաջին հիմնական դերը մեծ կինոյում։
«Պալմա» ֆիլմը կունենա երկու տարբերակ՝ մեկը ռուսական վարձույթի համար, երկրորդը՝ Ճապոնական տարածքի համար, որտեղ կներառվեն լրացուցիչ տեսարաններ, որոնք նկարահանվել են Հոնսյու կղզում՝ Ակիտա նահանգում՝ ռուս և տեղացի դերասանների մասնակցությամբ։ Ճապոնական վարձույթում ֆիլմը կթողարկվի 2021 թվականի ամռանը՝ «Ակիտայի և Պալմայի պատմությունը» անվանումով։ Ժապավենի տեղայնացմամբ զբաղվելու է Tokyo Theatres Co Inc.-ը։
Ֆիլմի ռուսական պրեմիերան տեղի կունենա 2021 թվականի մարտի 18-ին։


== Ծանոթագրություններ ==


== Արտաքին հղումներ ==
Собачья верность
Александр Домогаров снялся для японской версии фильма «Пальма»
Фильм «Пальма»: Под крылом самолета овчарка скулит
Пёс научит верности: в Подмосковье идут съёмки фильма "Пальма"
Овчарка Пальма - советский Хатико. Репортаж со съемочной площадки фильма(չաշխատող հղում)
Բյուսե

Բյուսե (ֆր.՝ Busset), համայնք Ֆրանսիայում՝ Օվերն երկրամասի Ալյեի գավառում։ Մտնում է Հարավային Կյուսե կանտոնի կազմի մեջ։ Համայնքի շրջանը Վիշին է։
Համայնքի INSEE կոդը՝ 03045։


== Բնակչություն ==
Համայնքի բնակչությունը 2008 թվականին կազմում էր 849 մարդ։


== Տնտեսություն ==
2007 թվականի տվյալներով 547 աշխատունակ տարիքի մարդկանցից (15-64 տարեկան) 422-ը տնտեսապես ակտիվ էին, 125-ը անգործունակ (ակտիվության ցուցանիշը 77,1 %, 1999 թվականին եղել է՝ 71,3 %)։ 422 աշխատունակ բնակիչներից 391-ը աշխատում էին (215 տղամարդ և 176 կին), անաշխատանք էին 31-ը (17 տղամարդ և 14 կին)։ 125 անգործունակ մարդկանցից 34-ը աշակերտներ կամ ուսանողներ են, 50-ը թոշակառու, 41-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Բյուսե» (ֆրանսերեն)։ Արխիվացված օրիգինալից 2012-10-07-ին։ Վերցված է 2012-7-27 
«Բյուսե» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
Պիրոգովսկի

Պիրոգովսկի (ռուս.՝ Пироговский), քաղաքատիպ ավան Ռուսաստանի Մոսկվայի մարզի Միտիշչենսկի շրջանի կազմում։
Բնակչությունը 2010 թվականին գրանցված տվյալներով կազմում էր 6635 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գուտա (գյուղ, Ռատնովի շրջան)

Անվան այլ կիրառումների համար տե՛ս՝ ԳուտաԳուտա (ուկրաիներեն՝ Гута), գյուղ Ուկրաինայի Վոլինի մարզի Ռատնովի շրջանում։
2001 թվականի տվյալներով Գուտա գյուղում բնակվում էր 1 694 մարդ։ Բնակավայրը զբաղեցնում է 2277 կմ² տարածք։ Բնակչության խտությունը կազմում էր 743,96 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արտակարգ նշանակության գնացքը

«Արտակարգ նշանակության գնացքը» (ռուս.՝ ««Поезд чрезвычайного назначения»»), խորհրդային պատմա-կենսագրական գեղարվեստական ֆիլմ, որը նկարահանել է ռեժիսոր Վլադիմիր Շևչենկոն Ա․ Դովժենկոյի անվան կինոստուդիայում 1979 թվականին։
Ֆիլմը թողարկվել է 1980 թվականի նոյեմբերին։


== Սյուժե ==
Ֆիլմի գործողությունները տեղի են ունենում 1922 թվականին՝ Ռուսաստանում քաղաքացիական պատերազմի ավարտից հետո։ Երկիրն ապրում է իր կայացման ամենաբարդ ու պատասխանատու շրջանը։
Ուկրաինայի կառավարության ղեկավար Գ. Ի. Պետրովսկին զբաղվում է սովի, ավերածության, հակահեղափոխության, սաբոտաժների և դիվերսիաների դեմ պայքարի կազմակերպմամբ, դիմակայում է թաքնված ընդդիմությանը։


== Դերերում ==


== Նկարահանող խումբ ==
Սցենարի հեղինակներ՝ Եվգենի Օնոպրիենկո, Լեոնիդ Յամկովոյ
Բեմադրող ռեժիսոր՝ Վլադիմիր Շևչենկո
Բեմադրող օպերատոր՝ Ալեքսեյ Պրոկոպենկո
Նկարիչներ՝ Վալերի Նովակով, Նատալիա Ակսյոնովա
Հնչյունային օպերատոր՝ Բոգդան Միխևիչ, Սոֆյա Սերգիենկո
Կոմպոզիտոր՝ Եվգենի Ստանկովիչ


== Ծանոթագրություններ ==


== Արտաքին հղումներ ==
«Արտակարգ նշանակության գնացքը»
Մ.թ.ա. 66


== Դեպքեր ==
Հայ-հռոմեական հաշտության պայմանագիրը։


== Ծնունդներ ==


== Մահեր ==
Գաբրնցու (լեռնահատված)

Գաբրնցու, լեռնահատված (լեռնամաս) Պոնտական լեռնահամակարգում, նրա արևելյան մասում, Խոտրջրի շրջանում, Մեծ Դու գետի ձախ կողմում։ Կազմում է Հուսեգետ լեռան շարունակությունը։ Գետի շրջանում կան համանուն մի քանի ամառանոցներ։


== Ծանոթագրություններ ==
Վերոնիկա Պերշինա

Վերոնիկա Պերշինա (ռուս.՝ Вероника Петровна Першина, դեկտեմբերի 20, 1966(1966-12-20), Եկատերինբուրգ, ՌԽՖՍՀ, ԽՍՀՄ). խորհրդային գեղասահորդուհի, հանդես է եկել զուգասահք ձևում, գեղասահքի ամերիկյան մարզիչ։ ԽՍՀՄ միջազգային կարգի սպորտի վարպետ։


== Կենսագրություն ==
Գեղասահքում է 5 տարեկանից։ Սկսել է մարզվել հայրենի Սվերդլովսկում՝ Կամավոր մարզական ընկերությունում՝ Ալեքսանդր Ռոժինի ղեկավարությամբ։ Այնտեղ էր մարզվում նաև նրա ապագա զուգընկեր Մարատ Ակբարովը։ 1975 թվականին նրանց պարազույգ է կազմում մարզիչ Վլադիմիր Զախարովը։
1977-1978 թվականներին զույգը հաջող ելույթ է ունենում հանրապետական ​​և համամիութենական պատանիների մրցումներում։ Երիտասարդ սպորտսմենները գրավում են Մոսկվայի մարզիչ Ստանիսլավ Ժուկի ուշադրությունը, ով էլ հրավիրել է նրանց գեղասահքի ԲԿՄԱ։ Դրա շնորհիվ էլ 1979 թվականին Պերշինան և Ակբարովը դարձան ԽՍՀՄ զուգասահքի պատմության մեջ առաջին անգամ պատանիների կարգում Աշխարհի առաջնության հաղթողները։ 1981 թվականին անցնելով մեծահասակների կատեգորիա՝ նրանք ԽՍՀՄ առաջնությունում նվաճեցին առաջին հորիզոնականը, սակայն միջազգային մակարդակում նրանց երկար ժամանակ չէր հաջողվում գրավել մրցանակային հորիզոնականներ։ Նրանք 1980-1985 թվականներին ամեն տարի մասնակցում էին Աշխարհի առաջնություններին, սակայն 5-րդ հորիզոնականից վեր բարձրանալ նրանց այդպես էլ չհաջողվեց։ 1982 թվականին տեղափոխվում են մարզվելու նոր մարզչի՝ Իրինա Ռոդնինայի ղեկավարությամբ, սակայն սա էլ չի փոխում առանց մեդալների իրավիճակը։ Եվ միայն 1985 թվականին նրանք դառնում են Եվրոպայի առաջնության բրոնզե մրցանակակիր։
1986 թվականին սպորտային կարիերայի ավարտից հետո սկսել է աշխատել Տատյանա Տարասովայի «Բոլոր աստղերը» սառցե թատրոնում։ 1990 թվականին ամուսնու՝ Իգոր Շպիլբանդի, Ելենա Կրիկանովայի և Գոշա Սուրի հետ միասին շրջագայությունից տուն վերադառնալու նախօրեին  լքեցին հյուրանոցը Նյու Յորքում և չվերադարձան։
11 տարի աշխատել է որպես մարզիչ Դետրոյդի «The Detroit Skating Club»-ում, այնուհետև 2 տարի հայտնի ամերիկացի մարզիչ Ռիչարդ Կալագանի հետ՝ «The Onyx Skating Academy»-ում։ Ներկա պահին ապրում է Էնն-Արբորում, որտեղ էլ «The Ann Arbor Figure Skating Club»-ում աշխատում է որպես մարզիչ։ Նա ԱՄՆ-ի գեղասահքի ասոցիացիայի անդամ է։


== Անձնական կյանք ==
Երկար ժամանակ ամուսնացած է եղել Իգոր Շպիլբանդի հետ։ Սակայն նրանց ամուսնությունը փլուզվեց։ Նրանք ունեն երկու երեխա՝ որդին՝ Մաքսիմը և դուստրը՝ Կատյան։ Նրա դուստրը՝ Կատյա Շպիլբանդը, ինչպես ծնողները, զբաղվել է գեղասահքով։ 2009 թվականի ԱՄՆ-ի պատանիների առաջնությունում նա գրավել է 1-ին հորիզոնականը։


== Ելույթների արդյունքներ ==
Մ. Ակբարովի հետ


== Ծանոթագրություններ ==


== Արտաքին հղումներ ==
Профиль на сайте В. Соловьёва
В. Першина на сайте о И. Ксенофонтове(չաշխատող հղում)
Վոլոկովայա (գյուղ, Սմոլենսկի շրջան)

Վոլոկովայա (ռուս.՝ Волоковая), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 275 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մաքսուդ Ջոչ

Մաքսուդ Ջոչ, գյուղ Արևմտյան Հայաստանում, Էրզրումի վիլայեթի Բասենի գավառակում։


== Բնակչություն ==
Բնակչությունը հայեր և թուրքեր էին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(9815) Մարիակիրչ

(9815) Մարիակիրչ (անգլ.՝ Mariakirch), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,809237 ա. մ., առավելագույնը մոտենում է 2,6046 ա. մ. հեռավորության վրա և հեռանում 3,0138 ա. մ.։ Արեգակի շուրջ մեկ ամբողջական պտույտ է կատարում 1719,81 երկրային օրվա ընթացքում, իր ուղեծրով շարժվելով միջինում 0,209325 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9815) Մարիակիրչ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դենսայմ սյուր Բրուշ

Դենսայմ սյուր Բրուշ (ֆր.՝ Dinsheim-sur-Bruche), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 1337 մարդ, բնակչության խտությունը` 268.47 մարդ/կմ²։ Բնակավայրը զբաղեցնում է 4.98 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 25 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 912 աշխատունակ (15-64 տարեկան)  բնակիչ, որոնցից ակտիվ էին 696-ը, իսկ ոչ ակտիվները` 216։ Ակտիվության ցուցանիշը կազմում է 76,3 %։ 696 աշխատունակ մարդկանցից աշխատել է 637 անձ (335 տղամարդ և 302 կին)։ Գործազուրկ են եղել 59 անձ (30 տղամարդ և 29 կին)։ 216 անաշխատունակներից 77-ը եղել են աշակերտներ կամ ուսանողներ, 92-ը` թոշակառուներ, իսկ 47-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սպիտակ վագր

Սպիտակ վագր, Ամուրյան վագրն ու Բենգալյան վագրն է՝ կամ որևէ մի ենթատեսակ՝ օրինակ սումատրական, ենթարկված է Գունային պիգմենտացիոն փոփոխության և գենետիկ մուտացիայի, անկախ է ու կախված չէ վագրի տեսակից - ենթատեսակից (չի համարվում առանձին տեսակ)։ Փոփոխության հետևանքով ամբողջովին ստացել է սպիտակ գույն։ Սպիտակ վագրն ունի սև նաև բաց ու մուգ շագանակագույն շերտեր սպիտակ մորթու վրա և կանաչ ու կապույտ կամ արծաթամոխրագույն աչքեր։ Բայց սրանք ալբինոսներ չէն, որովհետև ալբինոսների վագրերի իրենց վրա գծեր չեն լինում, կամ լինում են սպիտակ դեղնավուն գծեր, որոնց ամբողջ մարմինը 100-%-ով ամբողջությամբ սպիտակ է լինում առանց գծերի, նրանց վրա կան սպիտակ դեղնավուն գծեր։ Սպիտակ վագրերը կշռում են մոտ 100—380 կիլոգրամ, իսկ մարմնի երկարությունը պոչով հասնում է 2,5-3,9 մետրի։ Ինչպես բոլոր գիշատիչ կենդանիները, որոնք ապրում են իրենց բնական միջավայրում, սպիտակ վագրերը նախընտրում են միսը։ Բայց որոշ դեպքերում վագրերը ուտում են ձուկ և նույնիսկ կապիկ։ Սպիտակ վագրն առաջին անգամ հանդիպել է 1951 թվականին։ Հիմա բնության մեջ կան մինչև 600—610 սպիտակ վագր, որոնցից 300-ը գտնվում են Հնդկաստանում։ Վերջին վագրին բնության մեջ կրակել են 1973 թվականին։ Մահացությունները նորածին սպիտակ վագրերի մոտ բարձր են։ Սպիտակ վագրը ընդգրկված է Կարմիր գրքում։ Բացի այդ՝ կարևոր հանգամանք է, որ նրանք մի քիչ ուշ են ծնվում։


== Գրականություն ==
Park, Edwards «Around The Mall And Beyond.» Smithsonian September 1979
Reed, Elizabeth C., «White Tiger In My House.» National Geographic May 1970
«Genetic abnormality of the visual pathways in a „white“ tiger» R.W. Guillery and J.H. Kaas Science June 22, 1973
Сладков, Николай Иванович, "Белые тигры : Рассказы о природе Индии." Детская литература, 11 августа 1981 г.
Բաբա դե կամեյլու

Բաբա դե կամեյլու (պորտ.՝ Baba de camelo, «ուղտի փսլինք»), պորտուգալական աղանդերային մուս, որը պատրաստվում է խտացրած կաթից և ձվերից՝ վրան նուշ կամ թխվածքաբլիթ լցնելով։


== Պատմություն ==
Ըստ առասպելի՝ 20-րդ դարի սկզբին մի կնոջ հանկարծակի հյուրեր են այցելում, և նա ստիպված է լինում աղանդեր պատրաստել տանը եղածից։ Արդյունքում նա ստանում է այսպիսի մուս, իսկ անվանումն ընտրում է պարզապես հյուրերի ուշադրությունը գրավելու կամ որպեսզի նրանք չցանկանան չհամտեսել հյուրասիրությունը։


== Պատրաստման եղանակ ==
Խտացրած կաթը լցնել տարայի մեջ և լավ տաքացնել միկրոալիքային վառարանում։ Ավելացնել ձվի դեղնուցները մեկ առ մեկ՝ յուրաքանչյուրից հետո լավ հարելով։
Ձվի սպիտակուցները հարել՝ ստանալով պինդ զանգված և զգուշորեն ավելացնել դեղնուցի և կաթի խառնուրդին։ Աղանդերը դնել մեծ ամանի մեջ, շաղ տալ մի քանի շերտ տապակած նուշ և դնել սառնարանը մինչև մատուցելը։


== Ծանոթագրություններ ==
Trespass (Monsta X-ի ալբոմ)

Trespass (անգլ. թարգմանաբար՝ «Вторжение»,  TRESPASS) — Հարավկորեական բոյ բենդ Monsta X-ի դեբյուտած մինի ալբոմը։ Ալբոմը թողարկվել է 2015 թվականի մայիսի 14-ին Starship Entertainment-ում։ Ալբոմը բաղկացած է էյոթ երից, ներառյալ գլխավոր «Trespass» երգը։


== Կոմերցիոն հաջողություն ==
Հարավային Կորեայում վաճառվել է ալբոմի 38,640 պատճե։ Այն հասել է 5-րդ տեղ ամենշաբաթյա, 10-րդ տեղ ամենամսյա в Gaon Music Chart-ում։


== Տրեկ-լիստ ==


== Ռելիզի պատմություն ==


== Ծանոթագրություններ ==
Մ.թ.ա. 204


== Դեպքեր ==


== Ծնունդներ ==


== Մահեր ==
Չյոշա

Չյոշա  (ռուս.՝ Чёша), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Բարենցով գետի աջ ափին։ Գետի երկարությունը 61 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության

Ջրային օբյեկտի, պետական ջրային գրանցման կոդը - 03040000112103000052680
Հիդրոլոգիական ուսումնասիրությունների կոդը - 103005268
Ավազանի կոդը - 03.04.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գուակամոլե

Գուակամոլե (իսպ.՝ guacamole, ացտ.՝ āhuacamōlli, āhuacatl (ավոկադո) և mōlli (սալսա կամ սոուս), սառը նախուտեստ (սննդամթերք) ավոկադոյի խյուսային միջուկից՝ լոլիկի, գինձի, լայմի հյութի և այլ բանջարեղենի ու համեմունքների ավելացմամբ։ Ունի թանձր սոուսի խտություն։ Մեքսիկական խոհանոցի ճաշատեսակ, ենթադրաբար ունի ացտեկական արմատներ։


== Ծագում ==
Այն ժամանակ, երբ իսպանացի կոնկիստադորները 16-րդ դարի առաջին քառորդին հայտնաբերեցին Ացտեկների կայսրությունը, նրանք նկատեցին, որ տեղացիներն ավոկադոյից կերակուր են պատրաստել, որի պտուղը «գնահատվում էր յուղի և վիտամինների բարձր պարունակության համար»։ «Գուակամոլե» բառն առաջացել է «ahuaca-mulli» բառից՝ տեղական նահուատլ լեզվից․ "ahuacatl" (ավոկադո) և "mulli" (սոուս) բառերի կապակցումից։
Իսպանացի կոնկիստադորներն այս աղցանն անվանեցին «աղքատների ձեթ»։
19-րդ դարի վերջին Միչոական նահանգի բաղադրատոմսերի խոհարարական գրքույկում ավելացավ գուակամոլե պատրաստելու հաջորդ բաղադրիչը․ «ավոկադոն կեղևազրկել և հանել կորիզները, կտրտել արծաթե կամ փայտե դանակով (մետաղը  պտղին վատ համ ու գույն կտա), ափսեի մեջ դնել, մատուցել կարագով, քացախով, սոխով, օրեգանոյով և պղպեղով»։ Հեղինակը նաև նշում է, որ ոմանք նախընտրում են խառնել բաղադրիչները՝ փափկեցնելով ավոկադոն, հասցնելով մածուկի խտության։ Այսպիսի ուտեստը կարելի է մատուցել տարբեր տեսակի տապակած մսով և ապուրներով։
19-րդ դարի վերջին գուակամոլեի կրեոլյան տարբերակն ավելի շատ աղցան էր, քան մակարոնեղենի սոուս՝ կտրտած կարտոֆիլով, կտրտած մրգերով՝ համեմված յուղով և քացախով։


== Պատրաստման եղանակը ==
Այժմ կան գուակամոլեի բազմաթիվ բաղադրատոմսեր, որոնք տարբերվում են տարբեր հավելումների, համեմունքների, ինչպես նաև բաղադրիչների մանրացման աստիճանով։
Հաճախ ըստ ցանկության ավելացվում են նաև լոլիկներ, տարբեր պղպեղներ (ներառյալ չիլի պղպեղը), կանաչ կամ ուրիշ սոխ, գինձ և այլ կանաչիներ, սխտոր և այլ համեմունքներ։
Այն տարածքներում, որտեղ ավոկադոն թանկ է, որպես լցանյութ օգտագործվում են այլ մթերք (օրինակ՝ մայոնեզ), այնուամենայնիվ, գուակամոլեի նման տարբերակներն այդքան էլ համեղ չեն, քանի որ նրանց մեջ ավոկադոյի համն ընդհատվում է լցանյութերի համով։
Մաքրման և մանրացման համար կարող է օգտագործվել պատառաքաղ, դանակ և ինչպես նաև բլենդեր։
Ոմանք գուակամոլեն նախընտրում են հումքի փոքր կտորներով և փխրեցնել պատառաքաղով, ավելացնելով կտրտած կանաչի և բանջարեղեն։ Իսկ ոմանք էլ նախընտրում են պյուրե և օգտագործում բլենդեր։


=== Հիմնական բաղադրատոմս ===
Թարմ ավոկադոյի միջուկը (կեղևը և ոսկորը չի օգտագործվում) քերել՝ ավելացնելով կիտրոնի կամ լայմի հյութ, իսկ աղը՝ ըստ ցանկության։ Լիմոնի հյութը հակաօքսիդիչ է, այսինքն կանխում է ավոկադոյի օքսիդացումը և գուակամոլեի գունափոխումը շագանակագույնի։ Այնուհետև ավելացվում են մնացած բաղադրիչները՝ սովորաբար մանր կտրատված։


== Օգտագործում ==
Սովորաբար, գուակամոլեն ուտում են նաչոս չիպսի հետ՝ պատրաստված եգիպտացորենի ալյուրից (masa harina)։ Բացի այդ, գուակամոլեն ուտում են ցանկացած չիպսի, հացի և այլնի հետ կամ որպես սոուս մատուցում տարբեր ճաշատեսակների համար՝ հատկապես մեքսիկական խոհանոցի ճաշատեսակների։
Գուակամոլեն տարածված է ԱՄՆ֊ում, Մեքսիկայում և աշխարհի տարբեր երկրներում։ Ինչպես նաև հայտնի է վեգանների և բուսակերների շրջանում։


== Ծանոթագրություններ ==
Պորտուգալիայի բուրգունդական արքայատոհմ

Պորտուգալիայի բուրգունդական արքայատոհմ (պորտ.՝ Dinastia de Borgonha), Կապետինգների թագավորական դինաստիայի կողմից կառավարվող Ավագ բուրգունդական տան ճյուղ։
1093-1383 թվականներին Պորտուգալիայում իշխանությունը պատկանել է արքայատոհմի ներկայացուցիչ կապետինգ թագավորներին։
Արքայատոհմի հիմնադիրը եղել է Հենրիխ Բուրգունդացին (մահացել է 1112 թվականին), ով էլ եղել է Պորտուգալիայի թագավորության առաջին կոմսը։ Հենրիխի որդին՝ Աֆոնսո Մեծը, եղել է Պորտուգալիայի բուրգունդական արքայատոհմի առաջին արքան։
Վերջինիս սերունդները իշխել են Պորտուգալիայում մինչ 1910 թվականի հանրապետության հռչակումը։
1383 թվականին Ֆերդինանդ I-ի մահից հետո իշխանությունը անցնում է Ավիզների թագավորական արքայատոհմին։ Արքայատոհմի հիմնադիրը դառնում է Պեդրու I-ի ապօրինի որդին և Ֆերդինանդի եղբայրը՝ Ժուան I-ը, ով եղել է Ավիզյան օրդենի մագիստր։
Ավիզների տոհմի ներկայացուցիչները Պորտուգալիայում կառավարում են 1640-1853 թվականներին, իսկ Բրազիլիայում՝ 1822-1889 թվականներին։


== Պորտուգալիայի կառավարիչներ բուրգունդական արքայատոհմից ==


=== Պորտուգալիայի կոմսեր ===
1093-1112՝ Հենրիխ Բուրգունդացի (մահացած՝ 1112)
1093-1128՝ Թերեզա Լեոնացի (1080-1130), Հենրիխի կինը
1112-1139՝ Աֆոնսու I Մեծ (1109-1185) (պորտ.՝ Afonso I o Grande), Հենրիխի և Թերեզայի որդին, 1128 թվականից փաստացի կառավարիչն է Թերեզան։ 1139 թվականից՝ Պորտուգալիայի թագավոր։


=== Պորտուգալիայի արքաներ ===
1139-1185՝ Աֆոնսու I Մեծ.
1185-1211՝ Սանշու I (1154-1212) (պորտ.՝ Sancho I o Povoador).
1211-1223՝ Աֆոնսու II (1185-1233) (պորտ.՝ Afonso II de Portugal o Gordo).
1223-1247՝ Սանշու II (1207-1248) (պորտ.՝ Sancho II o Pio).
1248-1279՝ Աֆոնսու III Բոլոնացի (1210-1279) (պորտ.՝ Afonso III Bolonhês)։ Պորտուգալիայի ռեգենտ 1245 թվականի սեպտեմբերի 21-ից՝ եղբոր մահից հետո, նա ստացել է ամբողջ թագավորական իշխանությունը։
1279-1325՝ Դինիշ I (1261-1325) (պորտ.՝ Dinis I O Lavrador).
1325-1357՝ Աֆոնսու IV Քաջ (1290-1357) (պորտ.՝ Afonso IV o Bravo).
1357-1367՝ Պեդրու I Արդար (1320-1367) (պորտ.՝ Pedro I o Justiceiro).
1367-1383՝ Ֆերդինանդ I Գեղեցիկ (1345-1383) (պորտ.՝ Fernando I o Formoso).


== Ծանոթագրություններ ==
Գրենլանդիայի դրոշ

Գրենլանդիայի դրոշը համարվում է Գրենլանդիայի պետական խորհրդանիշերից մեկը։
Ընդունվել է 1985 թ.-ի հունիսի 21-ին։
Իրենից ներկայացնում է ուղղանկյուն պաստառ՝ երկու հորիզոնական շերտերով։ Վերևում տեղադրված է սպիտակ, ներքևում՝ կարմիր շերտը։ Կարմիր և սպիտակ շերտերի միացման տեղում տեղադրված է սպիտակակարմիր շրջան։ Վերևի կիսաշրջանը կարմիր է, ներքևինը՝ սպիտակ։
Սպիտակ շերտը խորհրդանշում է Գրենլանդիայի բարձրաբերձ ձյունապատ լեռները, իսկ վարդագույն շերտը՝ օվկիանոսը։ Կարմիր կիսաշրջանը այսբերգներն են, իսկ սպիտակ կիսաշրջանը՝ Ֆիորդը։
Գրենլանդիայի դրոշը ստեղծելու առաջին փորձերը վերագրվում են 1973 թվականին։ Արդյունքում ստեղծվել էր մասնավոր մի քանի դրոշներ։ 1980 թվականին Գրենլանդիայի կառավարությունը հայտատարում է դրոշ ստեղծելու պաշտոնական մրցույթ, որին ներկայացվել էր ավելի քան 500 նախագիծ։ Արդյունքում ընդունվեց այս տարբերակը։


== Գրենլանդիայի դրոշի այլ առաջարկներ ==

		
		
		


== Տես նաև ==

 Գրենլանդիա
 Դանիա
 Դանիայի դրոշ
Չքմերուլի

Չքմերուլի (վրաց.՝ ჩქმერული), վրացական ավանդական ճաշատեսակ, հավի ուտեստ սխտորի սոուսով ։


== Պատմություն ==
Ճաշատեսակի հայրենիքը Չքմերի գյուղն է, որը գտնվում է Վրաստանի արևմուտքում գտնվող Ռաչա բարձրլեռնային շրջանում։ Ուտեստի ստեղծման մի քանի վարկած կա․ համաձայն մեկի՝ ուտեստի հեղինակը Գլովերի անունով տեղի պալատական խոհարարն էր, որից տիրակալը պահանջել էր նոր ուտեստ պատրաստել, նա էլ պատրաստել էր այն ամենով ինչ կար իր ձեռքի տակ՝ սովորական հավին ավելացնելով կաթի վրա հիմնված նոր սոուս՝ սխտորով և համեմունքներով։
Մեկ այլ վարկածի համաձայն էլ ուտեստը հորինել էր տեղի գյուղացիներից մեկը, բայց, կրկին օգտագործելով ձեռքի տակ եղած մթերքները։ Արդյունքում չքմերուլին դարձել է վրացական խոհանոցի հայտնի ճաշատեսակ։


== Բաղադրիչներ ==
Ուտեստի պատրաստման համար անհրաժեշտ բաղադրիչներն են՝ հավի միս, կաթ (սերուցք կամ ջուր), սխտոր, ընկույզ, աղ և բուսական յուղ ։ 


== Պատրաստում ==
Հավի միսը տապակվում է երկու կողմից, այնուհետև 20-25 րոպե եփվում է  կափարիչով փակ տապակի մեջ՝ թույլ կրակի վրա։ Երբ հավը պատրաստ է լինում, այն տեղափոխվում է ափսեի մեջ և տապակից մի փոքր յուղ է ավելացվում վրան։ Տապակի մեջ ավելացվում է սխտոր,ընկույզ, ջուր(կաթ կամ սերուցք) և շոգեխաշվում  միասին տապակում՝ մնացած յուղի մեջ։
5 րոպե անց այս խառնուրդին ավելացվում է հավը։ Մատուցելուց առաջ տաքացվում է ուտեստը։ Չքմերուլին կարելի է մատուցել բանջարեղենի և հացի հետ ։


== Տես նաև ==
Վրացական խոհանոց
Սացիվի
Չախոխբիլի


== Ծանոթագրություններ ==
Պեսկիերա Բոռոմեո

Պեսկիերա Բոռոմեո (իտալերեն՝ Peschiera Borromeo), կոմունա Իտալիայում, գտնվում է Լոմբարդիա մարզի Միլան գավառում։
Բնակչությունը 22 515 մարդ է։ Բնակչության միջին խտությունը՝ 978 մարդ/կմ²։ Զբաղեցնում է 23 կմ² տարածք։ Փոստային ինդեքս՝ 20068։ Հեռախոսային կոդը՝ 02։


== Արտաքին հղումներ ==
http://www.peschieraborromeo.com/ Archived 2009-03-21 at the Wayback Machine.


== Ծանոթագրություններ ==